Svētā Jura diena

Svētā Jura diena ir kristīgās baznīcas svētki par godu Svētajam Jurim, pirmajam starp imperatora Diokletiāna mocekļiem. Tā tiek svinēta 23. aprīlī un sakrīt ar senajiem latviešu pavasara svētkiem Ūsiņiem.

Svētā Jura dzīve ir apvīta leģendām, bet vēsturiskie fakti par viņu ir ierobežoti. Viņš, iespējams, dzīvoja 3. gadsimtā un kalpoja kā romiešu karavīrs. Pēc leģendas viņš bija kristietis, kurš atteicās atteikties no savas ticības imperatora Diokletiāna valdīšanas laikā (ap 303. gadu), kad kristieši tika vajāti. Par savu ticību viņš tika mocīts un nogalināts, kļūstot par mocekli un iedvesmas avotu kristīgajā pasaulē. Svētā Jura kults izplatījās Bizantijas impērijā, un līdz ar kristietības izplatību, īpaši pēc Krusta kariem tas nonāca arī Rietumeiropā. 

Populārākā leģenda, kas ir kļuvusi par Svētā Jura simbolu, stāsta par viņa cīņu ar pūķi. Saskaņā ar šo stāstu pilsētā bija pūķis, kas prasīja cilvēku dzīvības un turēja ļaudis bailēs. Pūķa nogalināšana simbolizē ļaunuma uzvaru, un Juris kļuva par taisnības un drosmes simbolu. Šajā tradīcijā viņš ir jātnieks, kareivju, ieroču kalēju, pat laupītāju aizbildnis.

Svētais Juris īpaši tiek godināts Anglijā, kur viņa krusts ir iekļauts karogā, kā arī citās valstīs, piemēram, Gruzijā, Portugālē un Spānijā.

 Ārējās saites 

Kategorija:Kristiešu svētki